08/03/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución inscrición e publicación do acordo de modificación de determinadas materias do persoal laboral do Concello de Rianxo

Visto o expediente de modificación de determinadas materias do persoal laboral do CONCELLO DE RIANXO (código de convenio 15100042012012), que foi suscrito pola comisión negociadora o día 5 de decembro de 2012, de conformidade co disposto no Real decreto 713/2010, do 28 de maio, sobre rexistro e depósito de convenios e acordos colectivos de traballo, e a Orde do 29 de outubro de 2010 pola que se crea o Rexistro de Convenios e Acordos Colectivos de Taballo da Comunidade Autónoma de Galicia ESTA XEFATURA DE TRABALLO E BENESTAR ACORDA: 1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2º.- Dispoñer a súa publicación no Boletín Oficial da provincia da Coruña. A Coruña, 22 de febreiro de 2013. Xefe do departamento territorial da Coruña, LUISA CECILIA SALMADOR CUMI LUGAR: salón de plenos do Concello de Rianxo DATA: 05 de decembro de 2012 HORA DE COMEZO: 12:00 h Don Felix Victor Hector Enrique Freitag Pickering (alcalde do Concello de Rianxo), presidente Don José Carlos Gey Hermo (tenente de alcalde do Concello de Rianxo), vocal Don Ramón Villanustre Ordóñez (presidente do comité de empresa do Concello de Rianxo), vocal Don Juan Carlos Rey Jueguen (secretario do comité de empresa do Concello de Rianxo), vocal Don Carlos Ces Ozores (membro do comité de empresa do Concello de Rianxo), vocal Don José Manuel Moares Domínguez (membro do comité de empresa do Concello de Rianxo), vocal Don Francisco Javier Picón Mariño (membro do comité de empresa do Concello de Rianxo), vocal Dona María José Fungueiriño Tubío (AEDL Concello de Rianxo), secretaria 1 Modificación do acordo de determinadas materias do persoal laboral do Concello de Rianxo 1 Modificación do acordo de determinadas materias do persoal laboral do Concello de Rianxo O alcalde propón engadir ao Acordo de determinadas materias de persoal laboral unha cláusula na que se recolla o dereito do persoal laboral aos trienios para despois revisar as solicitudes pendentes e estudalas na Xunta de Goberno Local seguinte. Pregunta o presidente do comité se se recollen tamén os servizos previos ao que contesta afirmativamente o alcalde, ao igual que para o funcionariado. Queda aprobado que se inclúa no dito Acordo, como cláusula terceira, o recoñecemento da antigüidade do persoal laboral nos mesmos termos recollidos por lei para o persoal funcionario. Acórdase incluír no Acordo de determinadas materias de persoal laboral, como cláusula terceira, o recoñecemento da antigüidade do persoal laboral nos termos que se indican de seguido: 1. O persoal laboral municipal ten dereito á antigüidade nos mesmos termos que se recoñecen por lei aos funcionarios públicos, isto é, por tres anos de servizos na cuantía que determinan as leis de orzamentos xerais do Estado en parangón cos grupos de titulación esixidos para o posto previa tramitación do expediente que se iniciará a instancia de parte.2. Os trienios posteriores recoñeceranse de oficio.3. O procedemento é o seguinte: 1. Instancia do interesado solicitando á Alcaldía o recoñecemento do seu primeiro trienio neste concello. De ter prestado servizos noutras entidades públicas en calquera condición ( estatutaria ou laboral, non administrativa) deberá achegar a certificación de servizos previos expedida pola devandita entidade, segundo modelo do anexo II do RD.1461/1982, e solicitar asemade o recoñecemento deses servizos polo Concello de Rianxo.2. Incorporase ao expediente polo departamento municipal correspondente o certificado de servizos prestados no Concello de Rianxo.3. Fiscalizase pola intervención municipal en atención ao montante económico que supón.4. Resólvese polo órgano competente tanto o recoñecemento de servizos previos, se procede, como os trienios que correspondan, e abonase na nómina seguinte. Sen mais asuntos que tratar, o alcalde remata a sesión ás 12:10 h e eu redacto esta acta como secretaria.